**OBAVIJEST ZA OSTVARIVANJE PRAVA NA BESPLATNU ŠKOLSKU MARENDU ZA ŠKOLSKU GODINU 2017./18.**

**( PREMA ODLUCI O SOC. SKRBI GRADA MAKARSKE)**

U Glasniku Grada Makarske br. 10/2016. objavljena je **Odluka o socijalnoj skrbi Grada Makarske**

u kojoj je navedeno u članku 5. da Grad Makarska kao vrstu socijalne pomoći može dodijeliti **besplatnu učeničku marendu.**

Da bi se ostvarila navedena vrsta socijalne pomoći potrebno je ostvariti **osnovni uvjet** iz članka 3. Odluke:

„ Prava iz ove Odluke može ostvariti podnositelj zahtjeva, **hrvatski državljanin koji ima prijavljeno prebivalište na području grada Makarske kontinuirano pet godina, računajući unazad od dana podnošenja zahtjeva.**“

Za ostvarivanje prava na socijalnu pomoć Grada Makarske, pored uvjeta prebivališta na području grada Makarske, korisnik mora sukladno članku 7. Odluke ispunjavati i jedan od sljedećih uvjeta:

**1. uvjet prihoda ili**

**2. poseban uvjet**

Prema članku 8. Odluke

**Uvjet prihoda ispunjava podnositelj zahtjeva s prihodom:**

1. samac do 1.300,00 kuna

2. dvočlana obitelj do 2.200,00 kuna = manje od 1100, 00 kn po članu obitelji

3. tročlana obitelj do 2.700,00 kuna= manje od 900,00 kn po članu obitelji

4. četveročlana obitelj do 3.300,00 kuna= manje od 825,00 kn po članu obitelji

 5. kućanstvo s više od četiri člana; cenzus prihoda za svakog dodatnog člana uvećava se za 500,00 kuna:

 peteročlana obitelj do 3.800,00 kuna=760,00 kn po članu obitelji

 šesteročlana obitelj do 4.300,00 kuna=716,00 kn po članu obitelji

 sedmeročlana obitelj do 4.800,00 kuna=686,00 kn po članu obitelji

 osmeročlana obitelj do 5.300,00 kuna=663,00 kn po članu

 devetoročlana obitelj do 5.800, 00 kuna=645,00 kn po članu

**Prihodom se prema čl. 8. smatra iznos prosječnog mjesečnog primanja kućanstva isplaćenog za posljednja tri mjeseca.**

**Prihodom se ne smatra:**

 1. doplatak za pomoć i njegu

2. osobna invalidnina

3. iznos na osnovi pomoći iz socijalne skrbi utvrđene ovom Odlukom.

Prema članku 9. Odluke

**Poseban uvjet ispunjava:**

 1. **hrvatski branitelj iz Domovinskog rata,**

 obitelj smrtno stradaloga hrvatskog branitelja iz Domovinskog rata

 i zatočenoga ili nestaloga hrvatskog branitelja iz Domovinskog rata,

 **HRVI iz Domovinskog rata i civilni invalidi sa 70 posto i više oštećenja organizma**

**2. roditelj / staratelj djeteta s teškoćama u razvoju.**

Prema članku 21. Odluke, pravo na financiranje učeničke marende organizirane u osnovnim školama u gradu Makarskoj može ostvariti roditelj / staratelj učenika osnovnih škola koji ispunjava propisane uvjete iz Odluke.

Dokaze o istom prikuplja škola, te dostavlja Gradu Makarskoj.

**UKOLIKO RODITELJI SMATRAJU DA UDOVOLJAVAJU NAVEDENIM UVJETIMA ZA OSTVARIVANJE PRAVA NA BESPLATNU ŠKOLSKU MARENDU**

**NEKA SE JAVE U TAJNIŠTVO ŠKOLE ILI KOD PEDAGOGICE ŠKOLE**

**GDJE ĆE DOBITI INFORMACJE KOJU DOKAZNU DOKUMENTACIJU JE POTREBNO DOSTAVITI ZA OSTVARENJE PRAVA.**